title: Rozhodnutie Rady (EÚ) 2019/448 z 18. marca 2019 o predložení návrhu na zaradenie metoxychlóru do prílohy A k Štokholmskému dohovoru o perzistentných organických látkach v mene Európskej únie

text:
                  20.3.2019

                  SK

                  Úradný vestník Európskej únie

                  L 77/74

         ROZHODNUTIE RADY (EÚ) 2019/448
         z 18. marca 2019
         o predložení návrhu na zaradenie metoxychlóru do prílohy A k Štokholmskému dohovoru o perzistentných organických látkach v mene Európskej únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Európske spoločenstvo uzavrelo 14. októbra 2004 rozhodnutím Rady 2006/507/ES (1) Štokholmský dohovor o perzistentných organických látkach (ďalej len „dohovor“).

                     (2)

                     Ako strana dohovoru môže Únia predložiť návrhy na zmenu príloh k dohovoru. V prílohe A k dohovoru sa uvádza zoznam chemických látok, ktoré sa majú vylúčiť, v prílohe B sa uvádza zoznam chemických látok, ktoré sa majú obmedziť, a v prílohe C sa uvádza zoznam chemických látok, v prípade ktorých sa majú znížiť alebo eliminovať ich úniky, ku ktorým dochádza pri ich neúmyselnej výrobe.

                     (3)

                     Podľa dostupných vedeckých informácií a správ o posúdení a s náležitým prihliadnutím na výberové kritériá stanovené v prílohe D k dohovoru vykazuje metoxychlór vlastnosti perzistentnej organickej látky.

                     (4)

                     Metoxychlór nie je schválený ako účinná látka v zmysle nariadenia Európskeho parlamentu a Rady (ES) č. 1107/2009 (2), a jeho uvádzanie na trh alebo používanie v Únii v prípravkoch na ochranu rastlín preto nie je povolené. Metoxychlór nie je schválený ako účinná látka v zmysle nariadenia Európskeho parlamentu a Rady (EÚ) č. 528/2012 (3), a jeho uvádzanie na trh alebo používanie v Únii v biocídnych výrobkoch preto nie je povolené. Metoxychlór naviac nie je registrovaný v súlade s nariadením Európskeho parlamentu a Rady (ES) č. 1907/2006 (4), a teda sa nesmie vyrábať alebo uvádzať na trh v Únii v množstve predstavujúcom alebo presahujúcom 1 tonu za rok na výrobcu alebo dovozcu.

                     (5)

                     Hoci sa metoxychlór v Únii postupne prestal používať už pred mnohými rokmi, mimo Únie sa môže stále používať ako pesticíd, a teda rozptyľovať v životnom prostredí, čo môže byť dôvodom zaznamenania jeho výskytu v životnom prostredí. Vzhľadom na potenciál metoxychlóru, ktorý spočíva v jeho diaľkovom prenose do životného prostredia, opatrenia prijaté na vnútroštátnej úrovni alebo na úrovni Únie nestačia na zabezpečenie vysokej úrovne ochrany životného prostredia a ľudského zdravia, a preto treba konať v širšom medzinárodnom kontexte.

                     (6)

                     Únia by preto mala predložiť návrh sekretariátu Štokholmského dohovoru na zaradenie metoxychlóru do prílohy A k dohovoru,

               PRIJALA TOTO ROZHODNUTIE:

            Článok 1
            Únia predloží návrh na zaradenie metoxychlóru do zoznamu (číslo CAS: 72-43-5, EC No 200-779-9) do prílohy A k Štokholmskému dohovoru o perzistentných organických látkach (ďalej len „dohovor“).
            Komisia o návrhu uvedenom v prvom pododseku informuje v mene Únie sekretariát dohovoru, pričom uvedie všetky informácie požadované podľa prílohy D k dohovoru.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. marca 2019

                  Za Radu

                  predseda

               P. DAEA

            (1)  Rozhodnutie Rady 2006/507/ES zo 14. októbra 2004 o uzavretí Štokholmského dohovoru o perzistentných organických látkach v mene Európskeho spoločenstva (Ú. v. EÚ L 209, 31.7.2006, s. 1).

            (2)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).

            (3)  Nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (Ú. v. EÚ L 167, 27.6.2012, s. 1).

            (4)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).


title: Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ

text:
                  22.3.2019

                  SK

                  Úradný vestník Európskej únie

                  LI 80/1

         ROZHODNUTIE EURÓPSKEJ RADY (EÚ) 2019/476
         prijaté po dohode so Spojeným kráľovstvom
         z 22. marca 2019,
         ktorým sa predlžuje lehota podľa článku 50 ods. 3 Zmluvy o EÚ
         EURÓPSKA RADA,
         so zreteľom na Zmluvu o Európskej únii, a najmä na jej článok 50 ods. 3,
         keďže:

                     (1)

                     Spojené kráľovstvo 29. marca 2017 oznámilo Európskej rade svoj úmysel vystúpiť z Európskej únie a Európskeho spoločenstva pre atómovú energiu (ďalej len „Euratom“) v súlade s článkom 50 Zmluvy o Európskej únii, ktorý sa vzťahuje na Euratom na základe článku 106a Zmluvy o založení Európskeho spoločenstva pre atómovú energiu.

                     (2)

                     Rada 22. mája 2017 poverila Komisiu, aby začala rokovania so Spojeným kráľovstvom o dohode stanovujúcej spôsob jeho vystúpenia, pri ktorej sa zohľadní rámec jeho budúceho vzťahu s Úniou.

                     (3)

                     Rokovania sa viedli na základe usmernení z 29. apríla a 15. decembra 2017 a z 23. marca 2018 poskytnutých Európskou radou, pričom ich celkovým cieľom bolo zabezpečiť riadené vystúpenie Spojeného kráľovstva z Únie a Euratomu.

                     (4)

                     Predseda Európskej komisie zaslal 14. novembra 2018 predsedovi Európskej rady návrh Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), v súvislosti s ktorou vláda Spojeného kráľovstva signalizovala svoj súhlas. Predseda Európskej komisie predložil 22. novembra 2018 predsedovi Európskej rady návrh Politického vyhlásenia, ktorým sa stanovuje rámec budúcich vzťahov medzi Európskou úniou a Spojeným kráľovstvom Veľkej Británie a Severného Írska (ďalej len „politické vyhlásenie“), ktoré sa dohodlo na úrovni vyjednávačov a v zásade dohodlo na politickej úrovni s výhradou schválenia vedúcimi predstaviteľmi.

                     (5)

                     Európska rada schválila 25. novembra 2018 dohodu o vystúpení a politické vyhlásenie.

                     (6)

                     Predseda Európskej komisie zaslal 11. marca 2019 predsedovi Európskej rady nástroj týkajúci sa dohody o vystúpení a spoločné vyhlásenie dopĺňajúce politické vyhlásenie dohodnuté medzi predsedníčkou vlády Mayovou a predsedom Európskej komisie Junckerom a schválené v ten istý deň Európskou komisiou. Európska rada oba dokumenty schválila 21. marca 2019.

                     (7)

                     Podľa článku 50 ods. 3 Zmluvy o EÚ sa zmluvy prestanú vzťahovať na dotknutý členský štát odo dňa nadobudnutia platnosti dohody o vystúpení alebo v prípade, ak sa tak nestane, dva roky po oznámení uvedenom v odseku 2, pokiaľ Európska rada jednomyseľne nerozhodne o predĺžení tejto lehoty po dohode s dotknutým členským štátom.

                     (8)

                     Spojené kráľovstvo listom z 20. marca 2019 predložilo žiadosť o predĺženie lehoty stanovenej v článku 50 ods. 3 Zmluvy o EÚ do 30. júna 2019 s cieľom dokončiť ratifikáciu dohody o vystúpení.

                     (9)

                     Európska rada 21. marca 2019 súhlasila s predĺžením do 22. mája 2019, ak Dolná komora nasledujúci týždeň schváli dohodu o vystúpení. Ak k tomu nedôjde, Európska rada súhlasila s predĺžením do 12 apríla 2019 a uviedla, že od Spojeného kráľovstva očakáva, aby pred 12. aprílom 2019 poskytlo informácie o ďalšom postupe, ktorý Európska rada posúdi.

                     (10)

                     Dôsledkom tohto predĺženia bude, že Spojené kráľovstvo zostane členským štátom so všetkými právami a povinnosťami stanovenými v zmluvách a podľa práva Únie. Ak bude Spojené kráľovstvo 23. – 26. mája 2019 stále členským štátom, bude sa naň vzťahovať povinnosť uskutočniť voľby do Európskeho parlamentu v súlade s právom Únie. Je potrebné poznamenať, že Spojené kráľovstvo by muselo oznámiť konanie volieb do 12. apríla 2019, aby sa takéto voľby konali.

                     (11)

                     Takéto predĺženie vylučuje akékoľvek opätovné otvorenie dohody o vystúpení. Akýkoľvek jednostranný záväzok, vyhlásenie alebo iný akt Spojeného kráľovstva by mali byť v súlade s literou a duchom dohody o vystúpení.

                     (12)

                     Ako sa stanovuje v článku 50 ods. 4 Zmluvy o EÚ, Spojené kráľovstvo sa nezúčastnilo na rokovaniach Európskej rady o tomto rozhodnutí, ani na jeho prijatí. Ako sa však uvádza v liste stáleho predstaviteľa Spojeného kráľovstva pri Európskej únii, Sira Tima Barrowa, z 22. marca 2019, súhlasilo v súlade s článkom 50 ods. 3 Zmluvy o EÚ s predĺžením lehoty stanovenej v uvedenom článku a s týmto rozhodnutím,

               PRIJALA TOTO ROZHODNUTIE:

            Článok 1
            V prípade, že Dolná komora schváli dohodu o vystúpení najneskôr 29. marca 2019, lehota stanovená v článku 50 ods. 3 Zmluvy o EÚ sa predĺži do 22. mája 2019.
            V prípade, že Dolná komora dohodu o vystúpení najneskôr do 29. marca 2019 neschváli, lehota stanovená v článku 50 ods. 3 Zmluvy o EÚ sa predĺži do 12. apríla 2019. V tom prípade Spojené kráľovstvo pred 12. aprílom 2019 poskytne informácie o ďalšom postupe, ktorý Európska rada posúdi.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 22. marca 2019

                  Za Európsku radu

                  predseda

               D. TUSK


               5.4.2019

               SK

               Úradný vestník Európskej únie

               C 129/65

      P8_TA(2018)0048
      Zriadenie osobitného výboru pre finančnú trestnú činnosť, daňové úniky a vyhýbanie sa daňovým povinnostiam (TAX3)
      Rozhodnutie Európskeho parlamentu z 1. marca 2018 o zriadení, pôsobnosti, počte členov a funkčnom období osobitného výboru pre finančnú trestnú činnosť, vyhýbanie sa daňovým povinnostiam a daňové úniky (TAX3) (2018/2574(RSO))
      (2019/C 129/09)

         Európsky parlament,

                  —

                  so zreteľom na návrh Konferencie predsedov,

                  —

                  so zreteľom na svoje rozhodnutie z 12. februára 2015 (1) o zriadení, pôsobnosti, zložení a funkčnom období osobitného výboru pre daňové rozhodnutia a ďalšie opatrenia podobného charakteru alebo účinku („osobitný výbor TAXE 1“),

                  —

                  so zreteľom na svoje uznesenie z 25. novembra 2015 o daňových rozhodnutiach a ďalších opatreniach podobného charakteru alebo účinku (2),

                  —

                  so zreteľom na svoje rozhodnutie z 2. decembra 2015 (3) o zriadení, pôsobnosti, zložení a funkčnom období osobitného výboru pre daňové rozhodnutia a ďalšie opatrenia podobného charakteru alebo účinku („osobitný výbor TAXE 2“),

                  —

                  so zreteľom na svoje uznesenie zo 6. júla 2016 o daňových rozhodnutiach a ďalších opatreniach podobného charakteru alebo účinku (4),

                  —

                  so zreteľom na svoje uznesenie z 8. júna 2016 (5) o zriadení vyšetrovacieho výboru na preskúmanie prípadov porušenia práva Únie a nesprávneho úradného postupu pri jeho uplatňovaní v súvislosti s praním špinavých peňazí, vyhýbaním sa daňovým povinnostiam a daňovými únikmi („vyšetrovací výbor PANA“), a o jeho pôsobnosti, zložení a funkčnom období,

                  —

                  so zreteľom na svoje odporúčanie Rade a Komisii z 13. decembra 2017 v nadväznosti na vyšetrovanie vo veci prania špinavých peňazí, vyhýbania sa daňovým povinnostiam a daňových únikov (6),

                  —

                  so zreteľom na článok 197 rokovacieho poriadku,

                  1.

                  zriaďuje osobitný výbor pre finančnú trestnú činnosť, vyhýbanie sa daňovým povinnostiam a daňové úniky s týmito právomocami:

                              a)

                              využívať a dopĺňať prácu, ktorú vykonali osobitné výbory TAXE 1 a TAXE 2, najmä so zameraním na účinné vykonávanie odporúčaní určených vo svojich vyššie uvedených uzneseniach z 25. novembra 2015 a 6. júla 2016 zo strany členských štátov, Komisie a/alebo Rady, ako aj na ich dosah;

                              b)

                              využívať a dopĺňať prácu, ktorú vykonal vyšetrovací výbor PANA, najmä so zameraním na účinné vykonávanie odporúčaní vo svojom odporúčaní z 13. decembra 2017 zo strany členských štátov, ako aj Komisie a/alebo Rady, ako aj na ich dosah;

                              c)

                              nadviazať na pokrok, ktorý vykonali členské štáty v odstraňovaní daňových postupov umožňujúcich vyhýbanie sa daňovým povinnostiam alebo daňové úniky, ktoré poškodzujú riadne fungovanie jednotného trhu, ako je uvedené v jeho vyššie uvedených uzneseniach z 25. novembra 2015 a 6. júla 2016 a v odporúčaní z 13. decembra 2017;

                              d)

                              zhodnotiť, akým spôsobom sa obchádzali pravidlá EÚ pre DPH v rámci tzv. Paradise Papers, a všeobecnejšie vyhodnotiť dosah podvodov v oblasti DPH a pravidiel administratívnej spolupráce v Únii a analyzovať výmenu informácií a koordináciu medzi členskými štátmi a sieťou Eurofisc;

                              e)

                              prispievať k prebiehajúcej diskusii o zdaňovaní digitálneho hospodárstva;

                              f)

                              posúdiť vnútroštátne systémy poskytujúce daňové výhody (napríklad programy občianstva);

                              g)

                              pozorne sledovať prebiehajúcu prácu Komisie a členských štátov a ich prínos v rámci medzinárodných inštitúcií vrátane Organizácie pre hospodársku spoluprácu a rozvoj, G20, OSN a FATF a pritom v plnej miere rešpektovať právomoci Výboru pre hospodárske a menové veci, pokiaľ ide o daňové záležitosti;

                              h)

                              získať prístup k dokumentom týkajúcim sa jeho činnosti a nadväzovať potrebné kontakty a organizovať vypočutia s medzinárodnými, európskymi (vrátane skupiny pre kódex správania (zdaňovanie podnikov)) a vnútroštátnymi inštitúciami a fórami, národnými parlamentmi a vládami členských štátov a tretích krajín, ako aj so zástupcami vedeckej obce, podnikov a občianskej spoločnosti vrátane sociálnych partnerov, a to v úzkej spolupráci so stálymi výbormi; zohľadňovať pritom efektívne využívanie zdrojov Európskeho parlamentu;

                              i)

                              analyzovať a zhodnotiť rozmer tretích krajín v praktikách vyhýbania sa daňovým povinnostiam vrátane dosahu na rozvojové krajiny; monitorovať zlepšenia a existujúce nedostatky v oblasti výmeny informácií s tretími krajinami v tejto oblasti, pričom osobitná pozornosť by sa mala venovať korunným závislým územiam a zámorským územiam;

                              j)

                              zhodnotiť postup posudzovania a preverovania, ktorý Komisia používa pri začleňovaní krajín do zoznamu vysokorizikových tretích krajín v rámci delegovaného aktu podľa smernice o boji proti praniu špinavých peňazí;

                              k)

                              posúdiť metodiku, proces preverovania krajín a dosah zoznamu EÚ obsahujúceho jurisdikcie, ktoré nespolupracujú na daňové účely (čierneho zoznamu EÚ daňových rajov), ako aj odstránenie krajín zo zoznamu a sankcie prijaté voči uvedeným krajinám;

                              l)

                              preskúmať dôsledky bilaterálnych daňových zmlúv uzatvorených členskými štátmi;

                              m)

                              predkladať akékoľvek odporúčania, ktoré považuje v tejto veci za potrebné;

                  2.

                  rozhodol, že osobitný výbor by mal zohľadniť vo svojej práci nedávne zistenia tzv. Paradise Papers z 5. novembra 2017 a akékoľvek podstatné skutočnosti patriace do pôsobnosti výboru, ktoré vzniknú počas jeho funkčného obdobia;

                  3.

                  rozhodol, že osobitný výbor bude zložený zo 45 členov;

                  4.

                  rozhodol, že funkčné obdobie osobitného výboru bude trvať 12 mesiacov odo dňa prijatia tohto rozhodnutia.

         (1)  Ú. v. EÚ C 310, 25.8.2016, s. 42.

         (2)  Ú. v. EÚ C 366, 27.10.2017, s. 51.

         (3)  Ú. v. EÚ C 399, 24.11.2017, s. 201.

         (4)  Prijaté texty, P8_TA(2016)0310.

         (5)  Ú. v. EÚ L 166, 24.6.2016, s. 10.

         (6)  Prijaté texty, P8_TA(2017)0491.


               5.4.2019

               SK

               Úradný vestník Európskej únie

               C 129/71

      P8_TA(2018)0046
      Vymenovanie členky Dvora audítorov – Annemie Turtelboomová
      Rozhodnutie Európskeho parlamentu z 1. marca 2018 o návrhu na vymenovanie Annemie Turtelboomovej za členku Dvora audítorov (C8-0008/2018 – 2018/0801(NLE))
      (Konzultácia)
      (2019/C 129/12)

         Európsky parlament,

                  —

                  so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0008/2018),

                  —

                  so zreteľom na článok 121 rokovacieho poriadku,

                  —

                  so zreteľom na správu Výboru pre kontrolu rozpočtu (A8-0027/2018),

                  A.

                  keďže Výbor pre kontrolu rozpočtu posúdil kvalifikáciu navrhovanej kandidátky, najmä pokiaľ ide o požiadavky stanovené v článku 286 ods. 1 Zmluvy o fungovaní Európskej únie;

                  B.

                  keďže Výbor pre kontrolu rozpočtu na svojej schôdzi 20. februára 2018 vypočul kandidátku Rady na členku Dvora audítorov;

                  1.

                  súhlasí s návrhom Rady vymenovať Annemie Turtelboomovú za členku Dvora audítorov;

                  2.

                  poveruje svojho predsedu, aby postúpil toto rozhodnutie Rade a pre informáciu Dvoru audítorov, ostatným inštitúciám Európskej únie a kontrolným orgánom členských štátov.


               5.4.2019

               SK

               Úradný vestník Európskej únie

               C 129/72

      P8_TA(2018)0047
      Vymenovanie člena Jednotnej rady pre riešenie krízových situácií
      Rozhodnutie Európskeho parlamentu z 1. marca 2018 o návrhu Komisie na vymenovanie člena Jednotnej rady pre riešenie krízových situácií (N8-0052/2018 – C8-0036/2018 – 2018/0901(NLE))
      (Schválenie)
      (2019/C 129/13)

         Európsky parlament,

                  —

                  so zreteľom na návrh Komisie zo 14. februára 2018 na vymenovanie Boštjana Jazbeca za člena Jednotnej rady pre riešenie krízových situácií (N8-0052/2018),

                  —

                  so zreteľom na článok 56 ods. 6 tretí pododsek nariadenia Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1),

                  —

                  so zreteľom na článok 122a rokovacieho poriadku,

                  —

                  so zreteľom na správu Výboru pre hospodárske a menové veci (A8-0030/2018),

                  A.

                  keďže v článku 56 ods. 4 nariadenia (EÚ) č. 806/2014 sa stanovuje, že členovia Jednotnej rady pre riešenie krízových situácií uvedení v článku 43 ods. 1 písm. b) uvedeného nariadenia sa majú vymenovať na základe zásluh, kvalifikácie, znalostí bankových a finančných záležitostí a skúseností súvisiacich s finančným dohľadom, reguláciou a riešením krízových situácií bánk;

                  B.

                  keďže podľa článku 56 ods. 4 nariadenia (EÚ) č. 806/2014 sa výberový postup riadi zásadami rovnováhy rodového zastúpenia, skúseností a kvalifikácie;

                  C.

                  keďže v súlade s článkom 56 ods. 6 nariadenia (EÚ) č. 806/2014 Komisia schválila 20. decembra 2017 užší zoznam kandidátov na pozíciu člena Jednotnej rady pre riešenie krízových situácií uvedený v článku 43 ods. 1 písm. b) uvedeného nariadenia;

                  D.

                  keďže v súlade s článkom 56 ods. 6 nariadenia (EÚ) č. 806/2014 poskytla tento zoznam Európskemu parlamentu;

                  E.

                  keďže Komisia 14. februára 2018 schválila návrh na vymenovanie Boštjana Jazbeca za člena Jednotnej rady pre riešenie krízových situácií a postúpila ho Európskemu parlamentu;

                  F.

                  keďže Výbor Európskeho parlamentu pre hospodárske a menové veci potom pristúpil k posúdeniu kvalifikácie kandidáta navrhnutého za člena Jednotnej rady pre riešenie krízových situácií, a to najmä z hľadiska požiadaviek stanovených v článku 56 ods. 4 nariadenia (EÚ) č. 806/2014;

                  G.

                  keďže výbor usporiadal 21. februára 2018 vypočutie Boštjana Jazbeca, ktorý počas neho predniesol úvodné vyhlásenie a potom odpovedal na otázky členov výboru;

                  1.

                  schvaľuje návrh Komisie na vymenovanie Boštjana Jazbeca za člena Jednotnej rady pre riešenie krízových situácií na obdobie piatich rokov;

                  2.

                  poveruje svojho predsedu, aby postúpil toto rozhodnutie Európskej rade, Rade, Komisii a vládam členských štátov.

         (1)  Ú. v. EÚ L 225, 30.7.2014, s. 1.


title: Rozhodnutie Európskej rady (EÚ) 2019/584 prijaté po dohode so Spojeným kráľovstvom z 11. apríla 2019, ktorým sa predlžuje lehota podľa článku 50 ods. 3 Zmluvy o EÚ

text:
                  11.4.2019

                  SK

                  Úradný vestník Európskej únie

                  L 101/1

         ROZHODNUTIE EURÓPSKEJ RADY (EÚ) 2019/584
         prijaté po dohode so Spojeným kráľovstvom
         z 11. apríla 2019,
         ktorým sa predlžuje lehota podľa článku 50 ods. 3 Zmluvy o EÚ
         EURÓPSKA RADA,
         so zreteľom na Zmluvu o Európskej únii, a najmä na jej článok 50 ods. 3,
         keďže:

                     (1)

                     Spojené kráľovstvo 29. marca 2017 oznámilo Európskej rade svoj úmysel vystúpiť z Európskej únie a Európskeho spoločenstva pre atómovú energiu (ďalej len „Euratom“) v súlade s článkom 50 Zmluvy o Európskej únii, ktorý sa vzťahuje na Euratom na základe článku 106a Zmluvy o založení Európskeho spoločenstva pre atómovú energiu.

                     (2)

                     Európska únia v súlade s článkom 50 Zmluvy o EÚ dojednala so Spojeným kráľovstvom dohodu stanovujúcu spôsob jeho vystúpenia, v ktorej sa zohľadňuje rámec jeho budúceho vzťahu s Úniou.

                     (3)

                     Európska rada 25. novembra 2018 schválila návrh Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), ako aj politické vyhlásenie, ktorým sa stanovuje rámec budúcich vzťahov medzi Európskou úniou a Spojeným kráľovstvom Veľkej Británie a Severného Írska. Rada prijala 11. januára 2019 rozhodnutie (EÚ) 2019/274 (1) o podpise dohody o vystúpení (2).

                     (4)

                     Podľa článku 50 ods. 3 Zmluvy o EÚ sa zmluvy prestanú vzťahovať na vystupujúci členský štát odo dňa nadobudnutia platnosti dohody o vystúpení alebo v prípade, ak sa tak nestane, dva roky po oznámení, pokiaľ Európska rada jednomyseľne nerozhodne o predĺžení tejto lehoty po dohode s dotknutým členským štátom.

                     (5)

                     Spojené kráľovstvo listom z 20. marca 2019 predložilo žiadosť o predĺženie lehoty stanovenej v článku 50 ods. 3 Zmluvy o EÚ do 30. júna 2019 s cieľom dokončiť ratifikáciu dohody o vystúpení.

                     (6)

                     Európska rada sa rozhodnutím (EÚ) 2019/476 (3) a po dohode so Spojeným kráľovstvom rozhodla predĺžiť lehotu stanovenú v článku 50 ods. 3 Zmluvy o EÚ do 22. mája 2019 v prípade, že Dolná snemovňa schváli dohodu o vystúpení do 29. marca 2019. Ak by k tomu nedošlo, Európska rada súhlasila s predĺžením do 12. apríla 2019 a uviedla, že od Spojeného kráľovstva očakáva, že pred 12. aprílom 2019 poskytne informácie o ďalšom postupe, ktorý Európska rada posúdi.

                     (7)

                     Dolná snemovňa dohodu o vystúpení do 29. marca 2019 neschválila.

                     (8)

                     Spojené kráľovstvo listom z 5. apríla 2019 predložilo žiadosť o ďalšie predĺženie lehoty stanovenej v článku 50 ods. 3 Zmluvy o EÚ, ktorú Európska rada predĺžila, do 30. júna 2019 s cieľom dokončiť ratifikáciu dohody o vystúpení.

                     (9)

                     Európska rada 10. apríla 2019 súhlasila s ďalším predĺžením, aby sa umožnila ratifikácia dohody o vystúpení oboma stranami. Toto predĺženie by malo trvať tak dlho, ako bude potrebné, a v žiadnom prípade nie dlhšie ako do 31. októbra 2019. Európska rada tiež pripomenula, že podľa článku 50 ods. 3 Zmluvy o EÚ môže dohoda o vystúpení nadobudnúť platnosť skôr, ak strany ukončia príslušné ratifikačné postupy pred 31. októbrom 2019. Vystúpenie by sa preto malo uskutočniť v prvý deň mesiaca nasledujúceho po ukončení ratifikačných postupov alebo 1. novembra 2019, podľa toho, čo nastane skôr.

                     (10)

                     Nemožno dovoliť, aby toto ďalšie predĺženie narušilo riadne fungovanie Únie a jej inštitúcií. Okrem toho bude mať za dôsledok to, že Spojené kráľovstvo bude až do nového dátumu vystúpenia naďalej členským štátom s plnými právami a povinnosťami v súlade s článkom 50 Zmluvy o EÚ a že Spojené kráľovstvo má právo svoje oznámenie kedykoľvek odvolať. Ak bude Spojené kráľovstvo 23. – 26. mája 2019 stále členským štátom a dohodu o vystúpení do 22. mája 2019 neratifikuje, bude sa naň vzťahovať povinnosť uskutočniť voľby do Európskeho parlamentu v súlade s právom Únie. V prípade, že sa tieto voľby v Spojenom kráľovstve nebudú konať, predĺženie by sa malo skončiť 31. mája 2019. Európska rada berie na vedomie záväzok Spojeného kráľovstva postupovať počas obdobia predĺženia konštruktívne, zodpovedne a v súlade s povinnosťou lojálnej spolupráca a očakáva, že Spojené kráľovstvo sa zhostí tohto záväzku a povinnosti vyplývajúcej zo zmluvy spôsobom, ktorý bude odrážať jeho postavenie vystupujúceho členského štátu. Na tento účel Spojené kráľovstvo uľahčí plnenie úloh Únie a zdrží sa akýchkoľvek opatrení, ktoré by mohli ohroziť plnenie cieľov Únie, najmä pokiaľ ide o účasť na rozhodovacích procesoch Únie a vykonávanie svojho hlasovacieho práva.

                     (11)

                     Prebiehajúce mandáty členov inštitúcií, orgánov, úradov a agentúr Únie, ktorí boli nominovaní, vymenovaní alebo zvolení v súvislosti s členstvom Spojeného kráľovstva v Únii, sa skončia hneď, ako sa na Spojené kráľovstvo prestanú uplatňovať zmluvy, t. j. v deň vystúpenia.

                     (12)

                     Toto predĺženie vylučuje akékoľvek opätovné otvorenie dohody o vystúpení. Akýkoľvek jednostranný záväzok, vyhlásenie alebo iný akt Spojeného kráľovstva by mali byť v súlade s literou a duchom dohody o vystúpení a nesmú brániť jej vykonávaniu. Takéto predĺženie sa nesmie využiť na začatie rokovaní o budúcich vzťahoch.

                     (13)

                     Európska rada preskúma pokrok na svojom zasadnutí v júni 2019.

                     (14)

                     Ako sa stanovuje v článku 50 ods. 4 Zmluvy o EÚ, Spojené kráľovstvo sa nezúčastnilo na rokovaniach Európskej rady o tomto rozhodnutí, ani na jeho prijatí. Ako sa však uvádza v liste stáleho predstaviteľa Spojeného kráľovstva pri Európskej únii, Sira Tima Barrowa, z 11. apríla 2019, súhlasilo v súlade s článkom 50 ods. 3 Zmluvy o EÚ s predĺžením lehoty stanovenej v uvedenom článku a s týmto rozhodnutím,

               PRIJALA TOTO ROZHODNUTIE:

            Článok 1
            Lehota stanovená v článku 50 ods. 3 Zmluvy o EÚ, ktorú Európska rada predĺžila rozhodnutím (EÚ) 2019/476, sa týmto ďalej predlžuje do 31. októbra 2019.

            Článok 2
            Toto rozhodnutie nadobúda účinnosť dňom jeho prijatia.
            Toto rozhodnutie sa prestane uplatňovať 31. mája 2019 v prípade, že Spojené kráľovstvo neuskutočnilo voľby do Európskeho parlamentu v súlade s uplatniteľným právom Únie a neratifikovalo dohodu o vystúpení do 22. mája 2019.

            V Bruseli 11. apríla 2019

                  Za Európsku radu

                  predseda

               D. TUSK

            (1)  Rozhodnutie Rady (EÚ) 2019/274 z 11. januára 2019 o podpise, v mene Európskej únie a Európskeho spoločenstva pre atómovú energiu, Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 47 I, 19.2.2019, s. 1).

            (2)  Znenie dohody o vystúpení pripojené k rozhodnutiu (EÚ) 2019/274 sa uverejnilo v Ú. v. EÚ C 66 I, 19.2.2019, s. 1

            (3)  Rozhodnutie Európskej rady (EÚ) 2019/476 prijaté po dohode so Spojeným kráľovstvom z 22. marca 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 80 I, 22.3.2019, s. 1).


title: Rozhodnutie Rady z 9. apríla 2019, ktorým sa vymenúvajú členovia a náhradníci správnej rady Európskeho strediska pre rozvoj odborného vzdelávania (Cedefop)

text:
                  12.4.2019

                  SK

                  Úradný vestník Európskej únie

                  C 136/6

         ROZHODNUTIE RADY
         z 9. apríla 2019,
         ktorým sa vymenúvajú členovia a náhradníci správnej rady Európskeho strediska pre rozvoj odborného vzdelávania (Cedefop)
         (2019/C 136/04)
         RADA EURÓPSKEJ ÚNIE
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/128 zo 16. januára 2019, ktorým sa zriaďuje Európske stredisko pre rozvoj odborného vzdelávania (Cedefop) (1), a najmä na jeho článok 4,
         so zreteľom na zoznamy kandidátov, ktorý Rade predložili vlády členských štátov a zamestnanecké a zamestnávateľské organizácie,
         keďže:

                     (1)

                     nariadením (EÚ) 2019/128 sa zrušilo a nahradilo nariadenie Rady (EHS) č. 337/75 (2).

                     (2)

                     Členovia riadiacej rady zriadenej na základe článku 4 nariadenia (EHS) č. 337/75 zotrvajú vo funkcii a vykonávajú funkcie správnej rady stanovené v článku 5 nariadenia (EÚ) 2019/128 až do vymenovania členov správnej rady a nezávislého odborníka v súlade s článkom 4 ods. 1 nariadenia (EÚ) 2019/128.

                     (3)

                     Členovia a náhradníci správnej rady Európskeho strediska pre rozvoj odborného vzdelávania by sa mali vymenovať na obdobie štyroch rokov,

               PRIJALA TOTO ROZHODNUTIE:

            Článok 1
            Za členov a náhradníkov správnej rady Európskeho strediska pre rozvoj odborného vzdelávania sa týmto na obdobie od 1. apríla 2019 do 31. marca 2023 vymenúvajú:
            I.   ZÁSTUPCOVIA VLÁD

                        Krajina

                        Členovia

                        Náhradníci

                        Belgicko (systém striedania)

                        Flámske spoločenstvo: Nathalie VERSTRAETE
                        Francúzske spoločenstvo: Guibert DEBROUX

                        Bulharsko

                        Maria TODOROVA

                        Mimi DANEVA

                        Česko

                        Marta STARÁ

                        Martina KAŇÁKOVÁ

                        Dánsko

                        Lise Lotte TOFT

                        Torben SCHUSTER

                        Nemecko

                        Peter THIELE

                        Erik Heß

                        Estónsko

                        Rita SIILIVASK

                        Teet TIKO

                        Írsko

                        Alan McGRATH

                        Justin SINNOTT

                        Grécko

                        Themistoklis KOTSIFAKIS

                        Ioannis KAPOUTSIS

                        Španielsko

                        Carmen MENÉNDEZ GONZÁLEZ-PALENZUELA

                        Domingo RODRÍGUEZ AGULLEIRO

                        Francúzsko

                        Nadine NERGUISIAN

                        Clarisse DUBERT

                        Chorvátsko

                        Vesna HRVOJ-ŠIC

                        Andreja UROIĆ-LANDEKIĆ

                        Taliansko

                        Ugo MENZIANI

                        Pietro TAGLIATESTA

                        Cyprus

                        George PANAYIDES

                        Yiannis MOUROUZIDES

                        Lotyšsko

                        Rūta GINTAUTE-MARIHINA

                        Baiba BAŠĶERE

                        Litva

                        Luxembursko

                        Maďarsko

                        Krisztina VUJKOV TOMORNÉ

                        Malta

                        Vince MAIONE

                        Mario CARDONA

                        Holandsko

                        Peter VAN IJSSELMUIDEN

                        Ellen IPENBURG-TOMESEN

                        Rakúsko

                        Eduard STAUDECKER

                        Wolfgang SLAWIK

                        Poľsko

                        Piotr BARTOSIAK

                        Łukasz MARCISZ

                        Portugalsko

                        Sandra RIBEIRO

                        Paulo FELICIANO

                        Rumunsko

                        Ana RĂDULESCU

                        Slovinsko

                        Slavica ČERNOŠA

                        Slovensko

                        Juraj VANTUCH

                        Karol JAKUBÍK

                        Fínsko

                        Kari NYYSSÖLÄ

                        Hanna AUTERE

                        Švédsko

                        Carina LINDÉN

                        Jacob JOHANSSON

                        Spojené kráľovstvo

                        Ann MILLER

                        Emma WIGNALL

            II.   ZÁSTUPCOVIA ORGANIZÁCIÍ ZAMESTNANCOV

                        Krajina

                        Členovia

                        Náhradníci

                        Belgicko

                        Isabelle MICHEL

                        Katrien ALLAERT

                        Bulharsko

                        Yuliya SIMEONOVA

                        Česko

                        Lukáš NĚMEC

                        Petr PEČENKA

                        Dánsko

                        Morten SMISTRUP

                        Nemecko

                        Mario PATUZZI

                        Uli NORDHAUS

                        Estónsko

                        Kaja TOOMSALU

                        Peep PETERSON

                        Írsko

                        Frank VAUGHAN

                        Grécko

                        Georgios CHRISTOPOULOS

                        Christos GOULAS

                        Španielsko

                        Juan-Carlos MORALES

                        Esther GÓMEZ MANZANEQUE

                        Francúzsko

                        Nicolas FAINTRENIE

                        Michèle PERRIN

                        Chorvátsko

                        Katarina RUMORA

                        Taliansko

                        Anna TESELLI

                        Francesco LAURIA

                        Cyprus

                        Evangelos EVANGELOU

                        Christos KARYDES

                        Lotyšsko

                        Linda ROMELE

                        Litva

                        Tatjana BABRAUSKIENĖ

                        Eglė ŽUKAUSKAITĖ

                        Luxembursko

                        Jean-Claude REDING

                        Carlo FRISING

                        Maďarsko

                        László KOZÁK

                        Tamás BÉKÉSI

                        Malta

                        Elaine GERMANI

                        Pauline FENECH

                        Holandsko

                        Isabel COENEN

                        Rakúsko

                        Isabelle OURNY

                        Bernhard HORAK

                        Poľsko

                        Dagmara IWANCIW

                        Katarzyna PAWLACZYK

                        Portugalsko

                        José CORDEIRO

                        Hugo DIONÍSIO

                        Rumunsko

                        Gheorghe SIMION

                        Slovinsko

                        Sanja LEBAN TROJAR

                        Slovensko

                        Ivan ŠÓŠ

                        Fínsko

                        Kirsi Maria RASINAHO

                        Riina Hannele NOUSIAINEN

                        Švédsko

                        Kristina LOVÉN SELDÉN

                        Mattias SAMUELSSON

                        Spojené kráľovstvo

                        Kirsi-Marja KEKKI

                        Iain MURRAY

            III.   ZÁSTUPCOVIA ORGANIZÁCIÍ ZAMESTNÁVATEĽOV

                        Krajina

                        Členovia

                        Náhradníci

                        Belgicko

                        Sandra COENEGRACHTS

                        Joris VANDERSTEENE

                        Bulharsko

                        Daniela SIMIDCHIEVA

                        Česko

                        Miloš RATHOUSKÝ

                        Dánsko

                        Alex HOOSHIAR

                        Helene TANDERUP

                        Nemecko

                        Barbara DORN

                        Christian SPERLE

                        Estónsko

                        Anneli ENTSON

                        Pille MEIER

                        Írsko

                        Tony DONOHOE

                        Adam Mark WEATHERLEY

                        Grécko

                        Christos IOANNOU

                        Nicos GAVALAKIS

                        Španielsko

                        Juan Carlos TEJEDA HISADO

                        Miriam PINTO

                        Francúzsko

                        Siham SAIDI

                        Chorvátsko

                        Jasminka MARTINOVIĆ

                        Anny BRUSIĆ

                        Taliansko

                        Alfonso BALSAMO

                        Pietro MAMBRIANI

                        Cyprus

                        Maria STYLIANOU THEODOROU

                        Maria PIREA

                        Lotyšsko

                        Ilona KIUKUCĀNE

                        Anita LĪCE

                        Litva

                        Luxembursko

                        Charles BASSING

                        Daniel SCHROEDER

                        Maďarsko

                        Adrienn BALINT

                        Malta

                        Mario SPITERI

                        Joseph FARRUGIA

                        Holandsko

                        Gertrud van ERP

                        Rakúsko

                        Gerhard RIEMER

                        Thomas MAYR

                        Poľsko

                        Andrzej STĘPNIKOWSKI

                        Portugalsko

                        Ana Maria SANTOS GOUVEIA LOPES

                        Florbela LEOPOLDO

                        Rumunsko

                        Iulian GROPOȘILĂ

                        Silvia VLĂSCEANU

                        Slovinsko

                        Simon OGRIZEK

                        Slovensko

                        Martin HOŠTÁK

                        Peter MOLNÁR

                        Fínsko

                        Mikko VIELTOJÄRVI

                        Maiju KORHONEN

                        Švédsko

                        Pär LUNDSTRÖM

                        Spojené kráľovstvo

            Článok 2
            Rada vymenuje ešte nenavrhnutých členov a náhradníkov neskôr.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 9. apríla 2019

                  Za Radu

                  predseda

               G. CIAMBA

            (1)  Ú. v. EÚ L 30, 31.1.2019, s. 90.

            (2)  Nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (Ú. v. ES L 39, 13.2.1975, s. 1).


Rozhodnutie Komisie z 17/04/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9172 - Liberty House Group / ArcelorMittal Holding AG / Liege Steel Industry S.A.) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady zo 6. júna 2019 o vymenovaní štyroch členov správnej rady Európskej agentúry pre lieky

text:
                  11.6.2019

                  SK

                  Úradný vestník Európskej únie

                  C 195/2

         ROZHODNUTIE RADY
         zo 6. júna 2019
         o vymenovaní štyroch členov správnej rady Európskej agentúry pre lieky
         (2019/C 195/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Únie pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (1), a najmä na jeho článok 65 ods. 1 a 4,
         keďže:

                     (1)

                     Komisia 30. januára 2019 predložila v súlade s článkom 65 ods. 1 nariadenia (ES) č. 726/2004 zoznam kandidátov, zástupcov organizácií pacientov, lekárov a veterinárnych lekárov, ktorí majú byť vymenovaní do správnej rady Európskej agentúry pre lieky. Vymenovanie má byť na obdobie troch rokov, ktoré by malo začať 15. júna 2019.

                     (2)

                     Európsky parlament posúdil zoznam kandidátov a 16. apríla 2019 predložil Rade svoje stanovisko k nemu,

               PRIJALA TOTO ROZHODNUTIE:

            Článok 1
            Týmto sa za členov správnej rady Európskej agentúry pre lieky na obdobie troch rokov od 15. júna 2019 vymenúvajú tieto osoby:

                        Organizácie pacientov

                        Organizácie lekárov

                        Organizácie veterinárnych lekárov

                        pán Marco GRECO
                        pán Ioannis NATSIS

                        pán Wolf-Dieter LUDWIG

                        pani Nancy DE BRIYNE

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 6. júna 2019

                  Za Radu

                  predsedníčka

               A. BIRCHALL

            (1)  Ú. v. EÚ L 136, 30.4.2004, s. 1.


title: Rozhodnutie zástupcov vlád členských štátov (EÚ, Euratom) 2019/1200 z 10. júla 2019 o vymenovaní sudcov Všeobecného súdu

text:
                  15.7.2019

                  SK

                  Úradný vestník Európskej únie

                  L 189/69

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2019/1200
         z 10. júla 2019
         o vymenovaní sudcov Všeobecného súdu
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 254 a 255,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
         keďže:

                     (1)

                     Funkčné obdobie dvadsiatich troch sudcov Všeobecného súdu sa skončí 31. augusta 2019.

                     (2)

                     Je potrebné pristúpiť k vymenovaniam na účely obsadenia týchto funkcií na obdobie od 1. septembra 2019 do 31. augusta 2025.

                     (3)

                     Pán Roberto MASTROIANNI a pani Ornella PORCHIAOVÁ boli navrhnutí na prvé funkčné obdobie sudcov Všeobecného súdu, aby nahradili pána Guida BERARDISA a pána Ezia PERILLA.

                     (4)

                     Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti uvedených kandidátov a kandidátky vykonávať funkciu sudcov Všeobecného súdu.

                     (5)

                     Je preto vhodné vymenovať na prvé funkčné obdobie sudcu Všeobecného súdu pána Roberta MASTROIANNIHO, aby nahradil pána GUIDA BERARDISA, a pani Ornellu PORCHIAOVÚ, aby nahradila pána Ezia PERILLA,

               PRIJALI TOTO ROZHODNUTIE:

            Článok 1
            Za sudcov a sudkyne Všeobecného súdu sa týmto na obdobie od 1. septembra 2019 do 31. augusta 2025 vymenúvajú:

                        —

                        pán Roberto MASTROIANNI,

                        —

                        pani Ornella PORCHIA.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 10. júla 2019

                  Predsedníčka

               M. RISLAKKI


title: Rozhodnutie Rady (EÚ) 2019/1260 z 15. júla 2019 o pozícii, ktorá sa má v mene Únie zaujať v rámci Výboru pre obchod zriadeného Dohodou o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o zmenu dodatkov 2-C-2 a 2-C-3 k prílohe 2-C k dohode

text:
                  25.7.2019

                  SK

                  Úradný vestník Európskej únie

                  L 197/37

         ROZHODNUTIE RADY (EÚ) 2019/1260
         z 15. júla 2019
         o pozícii, ktorá sa má v mene Únie zaujať v rámci Výboru pre obchod zriadeného Dohodou o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o zmenu dodatkov 2-C-2 a 2-C-3 k prílohe 2-C k dohode
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Dohodu o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (1) (ďalej len „dohoda“, strany dohody ďalej len „zmluvné strany“ ), podpísanú 6. októbra 2010, Únia uzavrela rozhodnutím Rady (EÚ) 2015/2169 (2). Uplatňuje sa od 1. júla 2011 (3).

                     (2)

                     V článku 15.1 dohody sa zriaďuje Výbor pre obchod, ktorý môže okrem iného zvážiť zmeny tejto dohody alebo zmeniť ustanovenia tejto dohody v prípadoch osobitne stanovených v tejto dohode. V článku 15.5 ods. 2 dohody sa stanovuje, že zmluvné strany môžu v rámci Výboru pre obchod rozhodnúť o zmene príloh, dodatkov, protokolov a poznámok k dohode v závislosti od príslušných právnych požiadaviek a postupov zmluvných strán.

                     (3)

                     Podľa článku 3 písm. d) prílohy 2-C k dohode majú zmluvné strany preskúmať dodatky 2-C-2 a 2-C-3 k prílohe 2-C a to minimálne každé tri roky od nadobudnutia platnosti dohody s cieľom zlepšiť akceptovanie výrobkov podľa písmena a) toho istého článku, a to s ohľadom na prípadné zmeny právnych predpisov na medzinárodnej úrovni alebo na úrovni zmluvných strán. Článok 3 písm. d) prílohy 2-C ďalej ustanovuje, že o prípadných zmenách dodatkov 2-C-2 a 2-C-3 rozhoduje Výbor pre obchod.

                     (4)

                     Keďže dohoda sa začala uplatňovať, technické predpisy uvedené v dodatkoch 2-C-2 a 2-C-3 k prílohe 2-C k dohode, ako aj niektoré rozsahy výrobkov sa zmenili. S cieľom zohľadniť tento vývoj Únia a Kórea zmenili technické predpisy a zároveň zachovali rovnaký stupeň prístupu na trh podľa článku 1 ods. 2 prílohy 2-C k dohode.

                     (5)

                     Je vhodné stanoviť pozíciu, ktorá sa má zaujať v mene Únie v rámci Výboru pre obchod.

                     (6)

                     Pozícia Únie v rámci Výboru pre obchod by preto mala byť podporiť prijatie pripojeného návrhu rozhodnutia Výboru pre obchod,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v rámci Výboru pre obchod zriadeného článkom 15.1 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, je podporiť prijatie návrhu rozhodnutia Výboru pre obchod pripojeného k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 15. júla 2019

                  Za Radu

                  predseda

               J. LEPPÄ

            (1)  Ú. v. EÚ L 127, 14.5.2011, s. 6.

            (2)  Rozhodnutie Rady (EÚ) 2015/2169 z 1. októbra 2015 o uzavretí Dohody o voľnom obchode medzi Európskou úniou a jej členskými štátmi na jednej strane a Kórejskou republikou a na strane druhej (Ú. v. EÚ L 307, 25.11.2015, s. 2).

            (3)  Poznámka týkajúca sa predbežného vykonávania Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (Ú. v. EÚ L 168, 28.6.2011, s. 1).

            NÁVRH
            ROZHODNUTIE VÝBORU PRE OBCHOD KÓREA – EÚ č. 3
            z xx. apríla 2019
            o zmene dodatkov 2-C-2 a 2-C-3 k prílohe 2-C k dohode o voľnom obchode medzi Kóreou a EÚ
            VÝBOR PRE OBCHOD,
            so zreteľom na Dohodu o voľnom obchode medzi Kórejskou republikou (ďalej len „Kórea“) na jednej strane a Európskou úniou (ďalej len „EÚ“) a jej členskými štátmi na strane druhej (ďalej len „dohoda“, prípadne „zmluvné strany“), a najmä na jej článok 15.1 ods. 4 písm. c) a článok 15.5 ods. 2 a článok 3 písm. d) jej prílohy 2-C,
            keďže:

                        (1)

                        Podľa článku 15.1 ods. 4 písm. c) dohody Výbor pre obchod zriadený zmluvnými stranami môže zvážiť zmeny tejto dohody alebo zmeniť ustanovenia tejto dohody v prípadoch osobitne stanovených v tejto dohode.

                        (2)

                        V článku 15.5 ods. 2 dohody sa stanovuje, že rozhodnutie Výboru pre obchod o zmene príloh, dodatkov, protokolov a poznámok k dohode môžu prijať zmluvné strany, a to v závislosti od ich príslušných právnych požiadaviek a postupov.

                        (3)

                        V článku 3 písm. d) prílohy 2-C k dohode sa zmluvným stranám ukladá, aby dodatky 2-C-2 a 2-C-3 k prílohe 2-C preskúmali minimálne každé tri roky od nadobudnutia platnosti dohody s cieľom zlepšiť akceptovanie výrobkov podľa písmena a) toho istého článku, a to s ohľadom na prípadné zmeny právnych predpisov na medzinárodnej úrovni alebo na úrovni zmluvných strán. Ďalej sa v ňom stanovuje, že o prípadných zmenách dodatkov 2-C-2 a 2-C-3 rozhoduje Výbor pre obchod.

                        (4)

                        Kórea a EÚ zmenili technické predpisy s cieľom zachovať rovnaký stupeň prístupu na trh podľa článku 1 ods. 2 prílohy 2-C k dohode. Okrem toho by sa odkazy na „EHK OSN“ uvedené v dodatkoch 2-C-2 a 2-C-3 mali teraz chápať ako odkazy na „predpis OSN“ v nadväznosti na Dohodu, ktorá sa týka prijímania harmonizovaných technických predpisov Organizácie Spojených národov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie schválení udelených na základe týchto predpisov Organizácie Spojených národov (revízia 3) (1) z 20. októbra 2017.

                        (5)

                        Tabuľka 1 v dodatku 2-C-2 sa zmenila takto:

                                    a)

                                    Keďže predpisy OSN sa v EÚ uplatňujú povinne, z dôvodov zjednodušenia sa rozhodlo vypustiť odkazy na nariadenia (napr. GSR, nariadenie o všeobecnej bezpečnosti) a smernice EÚ v stĺpci „Zodpovedajúci technický predpis EÚ“ a nechať tento stĺpec prázdny.

                                    b)

                                    Ak však neexistujú žiadne uplatniteľné predpisy OSN alebo ak rozsah pôsobnosti predpisov OSN nie je primeraný, napríklad v prípade „prípustnej hladiny hluku“ nariadenia a smernice EÚ nahrádzajú predpisy OSN alebo ich dopĺňajú. Z tohto dôvodu sa do stĺpca „Zodpovedajúci technický predpis EÚ“ vložil odkaz „ak existuje“.

                                    c)

                                    Pokiaľ ide o „prípustnú hladinu hluku“ a „náhradné systémy tlmenia hluku“, pod nadpis Zodpovedajúci technický predpis EÚ bolo doplnené nariadenie (EÚ) č. 540/2014, pretože sa ním zrušuje smernica 70/157/EHS a uplatňuje sa s časovým odstupňovaním.

                                    d)

                                    „Emisie“ boli nahradené „emisiami ľahkých vozidiel“, keďže požiadavka predpisu OSN č. 83 sa vzťahuje len na vozidlá kategórie M1 a N1. Okrem toho sa vypustil odkaz na „smernicu 70/220/EHS“, keďže bola zrušená a nahradená „nariadeniami (ES) č. 715/2007, (ES) č. 692/2008, (EÚ) č. 459/2012, (EÚ) 2016/427, (EÚ) 2016/646, (EÚ) 2017/1151, (EÚ) 2017/1154 a (EÚ) 2018/1832“, ktoré boli doplnené do stĺpca Zodpovedajúci technický predpis EÚ.

                                    e)

                                    Pokiaľ ide o „náhradné katalyzátory“, odkaz na „smernicu 70/220/EHS“ bol vypustený, keďže bola zrušená a nahradená „nariadeniami (ES) č. 715/2007 a (ES) č. 692/2008“, ktoré boli doplnené do stĺpca Zodpovedajúci technický predpis EÚ.

                                    f)

                                    Okrem toho sa v záujme zrozumiteľnosti zmenili názvy predmetov, ako napríklad „brzdové zariadenia“ a „brzdové zariadenia“, ktoré boli nahradené názvami „brzdové zariadenia ťažkých vozidiel“ a „brzdové zariadenia ľahkých vozidiel“.

                                    g)

                                    V prípade „dymu z dieselových motorov“ bol vypustený odkaz na „smernicu 72/306/EHS“, keďže bola nahradená „nariadením (ES) č. 692/2008“, ktoré bolo v tabuľke 1 doplnené do stĺpca Zodpovedajúci technický predpis EÚ.

                                    h)

                                    V prípade predmetu „emisie CO2 – spotreba paliva“ bol odkaz na „smernicu 80/1268/EHS“ nahradený „nariadením (ES) č. 692/2008“, ktoré bolo v tabuľke 1 doplnené do stĺpca Zodpovedajúci technický predpis EÚ, a predmet teraz odkazuje na „emisie CO2 – spotreba paliva osobných motorových vozidiel s najviac ôsmimi sedadlami okrem sedadla vodiča“ s cieľom úplne dodržať rozsah pôsobnosti uvedeného nariadenia.

                                    i)

                                    V prípade „výkonu motora“ bol vypustený odkaz na „smernicu 80/1269/EHS“, keďže bola nahradená „nariadeniami (ES) č. 692/2008 a (EÚ) č. 582/2011“, ktoré boli v tabuľke 1 doplnené do stĺpca Zodpovedajúci technický predpis EÚ.

                                    j)

                                    V prípade „emisií z ťažkých úžitkových vozidiel“ bol odkaz na „smernicu 2005/55/EHS“ nahradený „nariadeniami (ES) č. 595/2009, (EÚ) č. 582/2011 a (EÚ) 2016/1718“, ktoré boli v tabuľke 1 doplnené do stĺpca Zodpovedajúci technický predpis EÚ. Zmenil sa takisto názov predmetu na „emisie z ťažkých úžitkových vozidiel“, keďže predpis OSN 49 sa uplatňuje na ťažké úžitkové vozidlá (t. j. vozidlá s referenčnou hmotnosťou presahujúcou 2 610 kg).

                        (6)

                        Tabuľa 2 v dodatku 2-C-2 sa nemení.

                        (7)

                        Tabuľka 1 v dodatku 2-C-3 sa zmenila takto:

                                    a)

                                    V predmete „ochrana cestujúcich v prípade nárazu“„predná“ sa odkazom „KMVSS, článok 102, odseky 1 a 3“ nahradil odkaz „KMVSS, článok 102“ v stĺpci Zodpovedajúce technické predpisy Kórey v dôsledku revízie KMVSS.

                                    b)

                                    V predmete „ochrana cestujúcich v prípade nárazu“„bočná“ sa odkazom „KMVSS, článok 102, odsek 1“ nahradil odkaz „KMVSS, článok 102“ v stĺpci Zodpovedajúce technické predpisy Kórey v dôsledku revízie KMVSS.

                                    c)

                                    Nahradil sa celý riadok týkajúci sa predmetu „ťažný hák“. Konkrétne sa nahradil predmet „ťažný hák“ výrazom „vlečné zariadenia“, keďže vlečné zariadenia sú oficiálnym pojmom uvedeným v nariadení (EÚ) č. 1005/2010. Okrem toho požiadavky na „vlečné zariadenia“ sú teraz uvedené v „nariadení (EÚ) č. 1005/2010“ namiesto „77/389/EHS“. Napokon odkaz na Zodpovedajúci technický predpis Kórey sa teraz uvádza ako „KMVSS, článok 20, ods. 1“, ktorým sa nahradil predchádzajúci odkaz „KMVSS, článok 20 body 1, 2, 4“.

                                    d)

                                    V predmete „systém osvetlenia a signalizácie“ sa zo stĺpca Zodpovedajúce technické predpisy Kórey vypustili odkazy na KMVSS, článok 106, body 1 až 10 v prípade predmetu „svetlomety“, „predné hmlové svetlomety“, „spätné svetlomety“, „obrysové svietidlá“, „osvetlenie evidenčného čísla“, „koncové svietidlá“, „brzdové svietidlá“, „horné v strede umiestnené brzdové svietidlo“, „smerové svietidlá“, „doplnkové smerové svietidlá“ a „zadné hmlové svietidlá“ v dôsledku revízie KMVSS.

                                    e)

                                    V predmete „systém osvetlenia a signalizácie“„montáž“ sa v stĺpci Zodpovedajúce technické predpisy Kórey teraz uvádza „KMVSS, články 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 a 49“, ktoré nahradili predchádzajúci odkaz „KMVSS, články 38, 39, 40, 41, 42, 43, 44, 45 a 47“. Je to v dôsledku revízie KMVSS.

                                    f)

                                    Vzhľadom na revíziu KVMSS a s cieľom zohľadniť aktualizované požiadavky na montáž sa v predmete „systém osvetlenia a signalizácie“ doplnili pojmy „denné svietidlo“ a „uhlové svietidlo“.

                                    g)

                                    V predmete „systém osvetlenia a signalizácie“, „horné v strede umiestnené brzdové svietidlo“ sa okrem vypustenia ods. 3 z KMVSS, článku 43 vypúšťa aj odkaz na KMVSS, článok 106, bod 8, keďže bol v stĺpci Zodpovedajúce technické predpisy Kórey nahradený odkazom „KMVSS, článok 43, ods. 2“.

                                    h)

                                    Vzhľadom na revíziu KVMSS a s cieľom zohľadniť aktualizované požiadavky na montáž v predmete „systém osvetlenia a signalizácie“ bol v ňom doplnený pojem „obrysové bočné svietidlo“.

                                    i)

                                    V predmete „systém osvetlenia a signalizácie“„odrazové sklá“ sa teraz v stĺpci Zodpovedajúce technické predpisy Kórey uvádza odkaz „KMVSS, článok 49“, ktorým sa nahradil predchádzajúci odkaz na „KMVSS, článok 49 ods. 1, 2, Článok 107“. Je to v dôsledku revízie KMVSS.

                                    j)

                                    V predmete „výkon motora“ sa teraz v stĺpci Zodpovedajúce technické predpisy Kórey uvádza odkaz „KMVSS, článok 111“, ktorým sa nahradil predchádzajúci odkaz na „KMVSS, článok 11 ods. 1 bod 2, článok 111“. Je to v dôsledku revízie KMVSS.

                                    k)

                                    V predmete „zariadenie na zabezpečenie výhľadu vodiča“ sa vypustili odkazy na „78/318/EHS“ a „78/317/EHS“ v stĺpci „Požiadavky“, keďže boli zrušené a nahradené „nariadením (EÚ) č. 1008/2010“ alebo „nariadením (EÚ) č. 672/2010“. Zodpovedajúce technické predpisy Kórey sa nemenia.

                                    l)

                                    V predmete „kotvové úchytky bezpečnostných pásov“ sa teraz v stĺpci Zodpovedajúce technické predpisy Kórey uvádza odkaz „KMVSS, článok 27, ods. 1, 2, 3, 4; článok 103“, ktorým sa nahradili predchádzajúce odkazy na „KMVSS, článok 27, ods. 1, 2, 3, 4, 5; článok 103, ods. 1, 2, 3“. Je to v dôsledku revízie KMVSS.

                                    m)

                                    V predmete „emisie a hluk (s výnimkou hluku okoloidúcich vozidiel s tromi alebo štyrmi kolesami) pre motocykle“ sa v stĺpci „Požiadavky“ okrem iného vypustili odkazy na „smernice 2002/51/ES, 2003/77/ES, 97/24/ES kapitoly 5 a 9“, keďže boli zrušené a nahradené okrem iných „nariadeniami (EÚ) č. 168/2013 a (EÚ) č. 134/2014“. Zodpovedajúce technické predpisy Kórey sa nemenia.

                                    n)

                                    V predmete „emisie naftových motorov (vrátane OBD)“, „vozidlá s hmotnosťou do 3,5 t“ sa v stĺpci „Požiadavky“ doplnili tieto odkazy: „nariadenia (ES) č. 715/2007“ a „(EÚ) č. 459/2012“, keďže sú to uplatniteľné nariadenia, ktoré zodpovedajú KMVSS. Zodpovedajúce technické predpisy Kórey sa nemenia.

                                    o)

                                    V predmete „emisie naftových motorov (vrátane OBD)“„vozidlá s hmotnosťou nad 3,5 t“ sa v stĺpci „Požiadavky“ okrem iného vypustil odkaz na „nariadenie (ES) č. 692/2008“ a nahradil sa okrem iného odkazmi na „nariadenia (ES) č. 595/2009 a (EÚ) č. 582/2011“, pretože „nariadenie (ES) č. 692/2008“ sa netýka ťažkých úžitkových vozidiel. Zodpovedajúce technické predpisy Kórey sa nemenia.

                                    p)

                                    V predmete „pneumatiky“ sa v stĺpci Zodpovedajúce technické predpisy Kórey teraz uvádza „Zákon o kontrole bezpečnosti elektrických spotrebičov a spotrebných výrobkov (Electrical Appliances and Consumer Products Safety Control Act), články 15, 18 a 19; Vykonávacie pravidlá zákona o kontrole bezpečnosti elektrických spotrebičov a spotrebných výrobkov (Enforcement Rules of Electrical Appliances and Consumer Products Safety Control Act), článok 3 ods. 4, článok 26; KMVSS, článok 12 ods. 1“, ktorými sa nahradil predchádzajúci odkaz na Zákon o riadení kvality, bezpečnosti a kontrole priemyselných výrobkov (Quality management Safety and Control of Industrial Products Act, ďalej len „QMSCIPA“) (články 19, 20, 21); Vykonávacie predpisy QMSCIPA, článok 2 ods. 2, článok 19“. Je to dôsledkom toho, že „zákonom o kontrole bezpečnosti elektrických spotrebičov a spotrebných výrobkov“ sa nahradil zákon QMSCIPA.

                        (8)

                        Tabuľa 2 v dodatku 2-C-3 sa nemení.

                        (9)

                        Podľa článku 12.2 prílohy k rozhodnutiu č. 1 Výboru pre obchod Kórea – EÚ z 23. decembra 2011 o prijatí rokovacieho poriadku Výboru pre obchod môže výbor prijímať rozhodnutia v období medzi zasadnutiami na základe písomného postupu, ak s tým obe zmluvné strany súhlasia. Písomný postup pozostáva z výmeny poznámok medzi predsedami Výboru pre obchod,

                  PRIJAL TOTO ROZHODNUTIE:

               Článok 1
               Tabuľka 1 v dodatku 2-C-2 k prílohe 2-C k dohode sa nahrádza tabuľkou 1 uvedenou v prílohe 1 k tomuto rozhodnutiu.

               Článok 2
               Tabuľka 1 v dodatku 2-C-3 k prílohe 2-C k dohode sa nahrádza tabuľkou 1 uvedenou v prílohe 2 k tomuto rozhodnutiu.

               Článok 3
               Toto rozhodnutie nadobúda účinnosť prvým dňom mesiaca nasledujúceho po dátume, keď si zmluvné strany prostredníctvom diplomatických kanálov vymenia písomné potvrdenia, že splnili svoje príslušné uplatniteľné právne požiadavky a ukončili postupy potrebné na to, aby rozhodnutie nadobudlo účinnosť.

               V ...

                     Za Výbor pre obchod

                  YOO Myung-hee

                     minister obchodu

                     Ministerstvo obchodu, priemyslu a energetiky Kórejskej republiky

                  Cecilia MALMSTRÖMOVÁ

                     členka Európskej komisie zodpovedná za obchod

               (1)  E/ECE/TRANS/505/Rev.3.

               PRÍLOHA 1

                  Dodatok 2-C-2

                  Tabuľka 1

                  Zoznam uvedený v článku 3 písm. a) bode i) prílohy 2-C

                           Predmet

                           Požiadavky

                           Zodpovedajúci technický predpis EÚ (ak existuje) (1)

                           Prípustná hladina hluku

                           Predpis OSN (2) 51

                           Smernica 70/157/EHS, nariadenie (EÚ) č. 540/2014

                           Náhradné systémy tlmenia hluku

                           Predpis OSN 59

                           Smernica 70/157/EHS, nariadenie (EÚ) č. 540/2014

                           Emisie ľahkých vozidiel

                           Predpis OSN 83

                           Nariadenia (ES) č. 715/2007, (ES) č. 692/2008, (EÚ) č. 459/2012, (EÚ) 2016/427, (EÚ) 2016/646, (EÚ) 2017/1151, (EÚ) 2017/1154, (EÚ) 2018/1832

                           Náhradné katalyzátory

                           Predpis OSN 103

                           Nariadenia (ES) č. 715/2007 a (ES) č. 692/2008

                           Palivové nádrže

                           Predpis OSN 34

                           Palivové nádrže LPG

                           Predpis OSN 67

                           Palivové nádrže CNG

                           Predpis OSN 110

                           Zadné ochranné zariadenia

                           Predpis OSN 58

                           Riadiaca sila

                           Predpis OSN 79

                           Dverové zámky a závesy

                           Predpis OSN 11

                           Zvukové výstražné zariadenia

                           Predpis OSN 28

                           Zariadenia pre nepriamy výhľad

                           Predpis OSN 46

                           Brzdové zariadenia ťažkých vozidiel

                           Predpis OSN 13

                           Brzdové zariadenia ľahkých vozidiel

                           Predpis OSN 13H

                           Brzdové obloženie

                           Predpis OSN 90

                           Rádiové rušenie (elektromagnetická kompatibilita)

                           Predpis OSN 10

                           Dym z dieselových motorov

                           Predpis OSN 24

                           Nariadenie (ES) č. 692/2008

                           Vnútorné zariadenie

                           Predpis OSN 21

                           Zariadenie na ochranu proti krádeži

                           Predpis OSN 18

                           Zariadenie na ochranu proti krádeži a imobilizér

                           Predpis OSN 116

                           Vozidlové poplachové systémy

                           Predpis OSN 97
                           Predpis OSN 116

                           Správanie riadiaceho zariadenia pri náraze

                           Predpis OSN 12

                           Pevnosť sedadiel

                           Predpis OSN 17

                           Pevnosť sedadiel (autobusy a autokary)

                           Predpis OSN 80

                           Vonkajšie výčnelky

                           Predpis OSN 26

                           Rýchlomer

                           Predpis OSN 39

                           Kotvové úchytky bezpečnostných pásov

                           Predpis OSN 14

                           Montáž zariadení na osvetlenie a svetelnú signalizáciu

                           Predpis OSN 48

                           Odrazové sklá

                           Predpis OSN 3

                           Doplnkové obrysové/predné (bočné) obrysové/zadné (bočné) obrysové/brzdové svietidlá

                           Predpis OSN 7

                           Denné svietidlá

                           Predpis OSN 87

                           Obrysové bočné svietidlá

                           Predpis OSN 91

                           Smerové svietidlá

                           Predpis OSN 6

                           Svietidlo na osvetlenie zadnej tabuľky s evidenčným číslom

                           Predpis OSN 4

                           Svetlomety (R2 a HS1)

                           Predpis OSN 1

                           Svetlomety (sealed beam)

                           Predpis OSN 5

                           Svetlomety (H1, H2, H3, HB3, HB4, H7, a/alebo H8, H9, HIR1, HIR2 a/alebo H11)

                           Predpis OSN 8

                           Svetlomety (H4)

                           Predpis OSN 20

                           Svetlomety (halogénové sealed beam)

                           Predpis OSN 31

                           Vláknové žiarovky na použitie v schválených svetlách

                           Predpis OSN 37

                           Svetlomety so svetelnými zdrojmi s plynovými výbojkami

                           Predpis OSN 98

                           Svetelné zdroje na použitie v schválených svietidlových jednotkách s plynovou výbojkou

                           Predpis OSN 99

                           Svetlomety (asymetrické stretávacie svetlo)

                           Predpis OSN 112

                           Adaptívne systémy predného osvetlenia

                           Predpis OSN 123

                           Predné hmlové svietidlá

                           Predpis OSN 19

                           Zadné hmlové svietidlá

                           Predpis OSN 38

                           Spätné svetlá

                           Predpis OSN 23

                           Parkovacie svetlá

                           Predpis OSN 77

                           Bezpečnostné pásy a zadržiavacie systémy

                           Predpis OSN 16

                           Zadržiavacie systémy pre deti

                           Predpis OSN 44

                           Výhľad dopredu

                           Predpis OSN 125

                           Označovanie ovládacieho zariadenia, kontrolných žiaroviek a ukazovateľov

                           Predpis OSN 121

                           Vykurovacie systémy

                           Predpis OSN 122

                           Opierky hlavy (spojené so sedadlami)

                           Predpis OSN 17

                           Opierky hlavy

                           Predpis OSN 25

                           Emisie CO2 – spotreba paliva osobných motorových vozidiel s najviac ôsmimi sedadlami okrem sedadla vodiča

                           Predpis OSN 101

                           Nariadenie (ES) č. 692/2008

                           Výkon motora

                           Predpis OSN 85

                           Nariadenia (ES) č. 692/2008 a (EÚ) č. 582/2011

                           Emisie z ťažkých úžitkových vozidiel

                           Predpis OSN 49

                           Nariadenia (ES) č. 595/2009, (EÚ) č. 582/2011, (EÚ) 2016/1718

                           Bočná ochrana

                           Predpis OSN 73

                           Bezpečnostné zasklenie

                           Predpis OSN 43

                           Pneumatiky, motorové vozidlá a ich prípojné vozidlá

                           Predpis OSN 30

                           Pneumatiky, úžitkové vozidlá a ich prípojné vozidlá

                           Predpis OSN 54

                           Náhradné kolesá/pneumatiky na dočasné použitie

                           Predpis OSN 64

                           Hluk valenia

                           Predpis OSN 117

                           Zariadenia obmedzujúce rýchlosť

                           Predpis OSN 89

                           Spájacie zariadenia

                           Predpis OSN 55

                           Tesné spájacie zariadenia

                           Predpis OSN 102

                           Horľavosť

                           Predpis OSN 118

                           Autobusy a diaľkové autobusy

                           Predpis OSN 107

                           Pevnosť nosnej konštrukcie (autobusy a diaľkové autobusy)

                           Predpis OSN 66

                           Čelný náraz

                           Predpis OSN 94

                           Bočný náraz

                           Predpis OSN 95

                           Vozidlá určené na prepravu nebezpečného tovaru

                           Predpis OSN 105

                           Predná ochrana proti podbehnutiu

                           Predpis OSN 93

                  (1)  Ak je tretí stĺpec prázdny (Zodpovedajúci technický predpis EÚ), znamená to, že zodpovedajúci predpis je totožný s predpisom OSN uvedeným v druhom stĺpci (Požiadavky).

                  (2)  Skratka „Predpis OSN“ predtým známa ako „Predpis EHK OSN“.

               PRÍLOHA 2

                  Dodatok 2-C-3

                  Tabuľka 1

                  Zoznam uvedený v článku 3 písm. a) bode ii) prílohy 2-C

                           Predmet

                           Požiadavky

                           Zodpovedajúce technické predpisy Kórey

                           Ochrana cestujúcich v prípade nárazu

                           Predná

                           Predpis OSN 94

                           KMVSS (1), článok 102, ods. 1 a 3

                           Bočná

                           Predpis OSN 95

                           KMVSS, článok 102, ods. 1

                           Posun ovládacieho prvku riadenia dozadu

                           Predpis OSN 12

                           KMVSS, článok 89, ods. 1, bod 2

                           Ochrana vodiča pred nárazom mechanizmu riadenia

                           Predpis OSN 12

                           KMVSS, článok 89, ods. 1, bod 1

                           Systémy sedadiel

                           Predpis OSN 17

                           KMVSS, článok 97

                           Opierky hlavy

                           Predpis OSN 17,
                           predpis OSN 25,
                           GTR 7

                           KMVSS, články 26, 99

                           Dverové zámky a súčasti upevnenia dverí

                           Predpis OSN 11,
                           GTR 1

                           KMVSS, článok 104 ods. 2

                           Ochrana prístrojovej dosky pri náraze

                           Predpis OSN 21

                           KMVSS, článok 88

                           Operadlo sedadla pri náraze

                           Predpis OSN 21

                           KMVSS, článok 98

                           Operadlá na ruky pri náraze

                           Predpis OSN 21

                           KMVSS, článok 100

                           Slnečná clona pri náraze

                           Predpis OSN 21

                           KMVSS, článok 101

                           Vnútorné spätné zrkadlo pri náraze

                           Predpis OSN 46

                           KMVSS, článok 108

                           Vlečné zariadenia

                           Nariadenie (EÚ) č. 1005/2010

                           KMVSS, článok 20 ods. 1

                           Zadné ochranné zariadenie proti podbehnutiu

                           Predpis OSN 58

                           KMVSS, článok 19 ods. 4 a článok 96

                           Systém osvetlenia a signalizácie

                           Montáž

                           Predpis OSN 48

                           KMVSS, články 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 a 49

                           Svetlomety

                           Predpis OSN 1, 2, 5, 8, 20, 31, 37,
                           Predpis OSN 98, 99, 112, 113, 123

                           KMVSS, článok 38, článok 48 ods. 3

                           Predné hmlové svetlomety

                           Predpis OSN 19

                           KMVSS, článok 38-2 ods. 1

                           Denné svietidlo

                           Predpis OSN 87

                           KMVSS, článok 38-4

                           Uhlové svietidlo

                           Predpis OSN 119

                           KMVSS, článok 38-5

                           Spätné svetlomety

                           Predpis OSN 23

                           KMVSS, článok 39

                           Obrysová svietidlá

                           Predpis OSN 7

                           KMVSS, článok 40

                           Osvetlenie evidenčného čísla

                           Predpis OSN 4

                           KMVSS, článok 41

                           Koncové svietidlá

                           Predpis OSN 7

                           KMVSS, článok 42

                           Brzdové svietidlá

                           Predpis OSN 7

                           KMVSS, článok 43 ods. 1

                           Horné v strede umiestnené brzdové svietidlo

                           Predpis OSN 7

                           KMVSS, článok 43 ods. 2

                           Smerové svietidlá

                           Predpis OSN 6

                           KMVSS, článok 44

                           Doplnkové smerové svietidlá

                           Predpis OSN 7

                           KMVSS, článok 44

                           Bočné obrysové svietidlá

                           Predpis OSN 91

                           KMVSS, článok 44-2

                           Zadné hmlové svietidlá

                           Predpis OSN 38

                           KMVSS, článok 38-2 ods. 2

                           Odrazové sklá

                           Predpis OSN 70,
                           Predpis OSN 3

                           KMVSS, článok 49

                           Výhľad vodiča

                           Predpis OSN 46

                           KMVSS, článok 50, článok 94

                           Výkon motora

                           Predpis OSN 85

                           KMVSS, článok 111

                           Zariadenie na zabezpečenie výhľadu vodiča

                           Stierače čelného skla

                           Nariadenie (EÚ) č. 1008/2010

                           KMVSS, článok 51 ods. 2, článok 109 bod 1

                           Systém odmrazovania

                           Nariadenie (EÚ) č. 672/2010

                           KMVSS, článok 109 bod 2

                           Systém odhmlievania

                           Nariadenie (EÚ) č. 672/2010

                           KMVSS, článok 109 bod 3

                           Ostrekovače čelného skla

                           Nariadenie (EÚ) č. 1008/2010

                           KMVSS, článok 109 bod 4

                           Brzdové zariadenia osobných automobilov

                           Predpis OSN 13H

                           KMVSS, článok 15, článok 90 bod 1

                           Systém brzdenia s výnimkou osobných automobilov a prípojných vozidiel

                           Predpis OSN 13

                           KMVSS, článok 15, článok 90 bod 2

                           Systém brzdenia prípojných vozidiel

                           Predpis OSN 13

                           KMVSS, článok 15, článok 90 bod 3

                           Protiblokovací brzdový systém s výnimkou prípojných vozidiel

                           Predpis OSN 13

                           KMVSS, článok 15, článok 90 bod 4

                           Protiblokovací brzdový systém prípojných vozidiel

                           Predpis OSN 13

                           KMVSS, článok 15, článok 90 bod 5

                           Riadiaca sila

                           Predpis OSN 79

                           KMVSS, článok 14, článok 89 ods. 2

                           Zariadenia obmedzujúce rýchlosť

                           Predpis OSN 89

                           KMVSS, článok 110-2

                           Rýchlomer

                           Predpis OSN 39

                           KMVSS, článok 110

                           Elektromagnetická kompatibilita

                           Predpis OSN 10

                           KMVSS, článok 111-2

                           Únik paliva pri zrážke

                           Predpis OSN 34,
                           Predpis OSN 94,
                           Predpis OSN 95

                           KMVSS, článok 91

                           Nárazník pri náraze

                           Predpis OSN 42

                           KMVSS, článok 93

                           Kotvové úchytky bezpečnostných pásov

                           Predpis OSN 14,
                           predpis OSN 16

                           KMVSS, článok 27 ods. 1, 2, 3, 4; článok 103

                           Kotvové úchytky detských sedačiek

                           Predpis OSN 14

                           KMVSS, článok 27-2, článok 103-2

                           Hluk klaksóna, hluk pri státí a hluk vozidiel pri prejazde (so 4 kolesami)

                           Predpis OSN 28,
                           predpis OSN 51

                           KMVSS, články 35, 53, NVCA, článok 30 a zodpovedajúce nariadenie MOE (2), článok 29

                           Emisie a hluk (s výnimkou hluku okoloidúcich vozidiel s 3 alebo 4 kolesami) pre motocykle

                           predpis OSN 40,
                           predpis OSN 41,
                           predpis OSN 47
                           nariadenia (EÚ) č. 168/2013 a (EÚ) č. 134/2014

                           CACA (3), článok 46 a zodpovedajúce nariadenie MOE, článok 62, NVCA, článok 30 a zodpovedajúce nariadenie MOE, článok 29

                           Emisie naftových motorov
                           (vrátane OBD)

                           Vozidlá s hmotnosťou do 3,5 t

                           Predpis OSN 83,
                           predpis OSN 24
                           nariadenia (ES) č. 715/2007, (ES) č. 692/2008, (EÚ) č. 459/2012

                           CACA, článok 46 a zodpovedajúce nariadenie MOE, článok 62

                           Vozidlá s hmotnosťou nad 3,5 t

                           predpis OSN 49
                           nariadenia (ES) č. 595/2009 a (EÚ) č. 582/2011

                           Pneumatiky

                           Predpis OSN 30, 54, 75, 106, 117, 108, 109

                           Zákon o kontrole bezpečnosti elektrických spotrebičov a spotrebných výrobkov (Enforcement Rules of Electrical Appliances and Consumer Products Safety Control Act), články 15, 18 a 19;
                           vykonávacie pravidlá zákona o kontrole bezpečnosti elektrických spotrebičov a spotrebných výrobkov (Enforcement Rules of Electrical Appliances and Consumer Products Safety Control Act), článok 3 ods. 4, článok 26;
                           KMVSS, článok 12 ods. 1

                  (1)  Predtým známe ako „Kórejské bezpečnostné normy pre motorové vozidlá“ (Korea Motor Vehicle Safety Standards)“ sa od 1. júla 2014 premenovali na „Predpisy týkajúce sa vlastností a normy kórejských motorových vozidiel a častí“ (Rules on the Performances and Standards of Korean Motor Vehicles and Parts)“.

                  (2)  Ministerstvo životného prostredia Kórey.

                  (3)  Zákon Kórey o ochrane čistého ovzdušia.